สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 17 ก.พ.60
20 ก.พ. 2560

ดัชนีดาวโจนส์ตลาดหุ้นนิวยอร์กปิดขยับขึ้น เมื่อวันศุกร์ (17 ก.พ.) โดยดาวโจนส์ทำสถิติปิดที่ระดับสูงสุดติดต่อกันเป็นวันที่ 7 ขณะที่ดัชนี S&amp;P500 และ NASDAQ ดีดตัวขึ้นปิดในแดนบวก ขานรับความแข็งแกร่งของข้อมูลเศรษฐกิจสหรัฐและผลประกอบการของบริษัทจดทะเบียนบางแห่ง อย่างไรก็ตาม ภาวะการซื้อขายเป็นไปอย่างซบเซา เนื่องจากนักลงทุนชะลอการซื้อขายก่อนที่จะถึงช่วงวันหยุดยาวในสหรัฐ โดยตลาดหุ้นนิวยอร์กจะปิดทำการในวันจันทร์ที่ 20 ก.พ. เนื่องในวันประธานาธิบดี
ดัชนีเฉลี่ยอุตสาหกรรมดาวโจนส์ปิดที่ 20,624.05 จุด เพิ่มขึ้น 4.28 จุด หรือ +0.02% ดัชนี NASDAQ ปิดที่ 5,838.58 จุด เพิ่มขึ้น 23.68 จุด หรือ +0.41% ดัชนี S&amp;P500 ปิดที่ 2,351.16 จุด เพิ่มขึ้น 3.94 จุด หรือ +0.17%
 
ตลาดหุ้นยุโรปปิดบวก เมื่อวันศุกร์ (17 ก.พ.) โดยได้แรงหนุนจากการพุ่งขึ้นอย่างแข็งแกร่งของหุ้นยูนิลีเวอร์ หลังจากมีรายงานว่า ยูนิลีเวอร์ได้ปฏิเสธข้อเสนอควบรวมกิจการกับบริษัทคร๊าฟท์ ไฮน์ซ อย่างไรก็ตาม ภาวะการซื้อขายเป็นไปอย่างผันผวน หลังจากสำนักงานสถิติแห่งสหภาพยุโรป (ยูโรสแตท) รายงานว่า การผลิตในภาคการก่อสร้างของยูโรโซนชะลอตัวลง
ดัชนี Stoxx Europe 600 ขยับขึ้น 0.09% ปิดที่ 370.22 จุด
ดัชนี FTSE 100 ตลาดหุ้นลอนดอนปิดที่ 7,299.96 จุด เพิ่มขึ้น 22.04 จุด หรือ +0.30% ดัชนี CAC-40 ตลาดหุ้นฝรั่งเศสปิดที่ 4,867.58 จุด ลดลง 31.88 จุด หรือ -0.65% และดัชนี DAX ตลาดหุ้นเยอรมันปิดที่ 11,757.02 จุด ลดลง 0.22 จุด หรือ 0.00%
 
ตลาดหุ้นลอนดอนปิดปรับตัวขึ้น เมื่อวันศุกร์ (17 ก.พ.) โดยตลาดได้รับปัจจัยบวกจากการพุ่งขึ้นอย่างแข็งแกร่งของหุ้นยูนิลีเวอร์ หลังจากมีรายงานว่ายูนิลีเวอร์ได้ปฏิเสธข้อเสนอควบรวมกิจการกับบริษัทคร๊าฟท์ ไฮน์ซ นอกจากนี้ การอ่อนค่าของเงินปอนด์ยังเป็นอีกปัจจัยที่หนุนตลาดหุ้นลอนดอนปิดในแดนบวกเช่นกัน
ดัชนี FTSE 100 ตลาดหุ้นลอนดอนปิดที่ 7,299.96 จุด เพิ่มขึ้น 22.04 จุด หรือ +0.30%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้น เมื่อวันศุกร์ (17 ก.พ.) โดยตลาดได้รับแรงหนุนจากข่าวที่ว่า โอเปกอาจจับมือกับประเทศนอกกลุ่มโอเปกเพื่อขยายเวลาปรับลดกำลังการผลิตออกไปอีก อย่างไรก็ตาม สัญญาน้ำมันขยับขึ้นเพียงเล็กน้อยเท่านั้น เนื่องจากความวิตกกังวลเกี่ยวกับข้อมูลที่บ่งชี้ถึงการผลิตน้ำมันเพิ่มขึ้นในสหรัฐ
สัญญาน้ำมันดิบ WTI ส่งมอบเดือนมี.ค.เพิ่มขึ้น 4 เซนต์ หรือ 0.09% ปิดที่ 53.40 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย.เพิ่มขึ้น 16 เซนต์ หรือ 0.3% ปิดที่ 55.81 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวลง เมื่อวันศุกร์ (17 ก.พ.) เนื่องจากการแข็งค่าของสกุลเงินดอลลาร์ได้สร้างแรงกดดันต่อสัญญาทองคำ นอกจากนี้ นักลงทุนยังชะลอการซื้อขายก่อนที่จะถึงช่วงวันหยุดยาวในสหรัฐ โดยตลาดทองคำนิวยอร์กจะปิดทำการในวันจันทร์ที่ 20 ก.พ. เนื่องในวันประธานาธิบดี
สัญญาทองคำตลาด COMEX (Commodity Exchange) ส่งมอบเดือนเม.ย.ลดลง 2.5 ดอลลาร์ หรือ 0.2% ปิดที่ 1,239.10 ดอลลาร์/ออนซ์ ส่วนตลอดทั้งสัปดาห์ สัญญาทองคำปรับตัวขึ้นโดยรวม 0.3%
สัญญาโลหะเงินส่งมอบเดือนมี.ค.ลดลง 4.4 เซนต์ หรือ 0.24% ปิดที่ 18.03 ดอลลาร์/ออนซ์
สัญญาพลาตินัมส่งมอบเดือนเม.ย.ลดลง 9.7 ดอลลาร์ หรือ 0.96% ปิดที่ 1,006.00 ดอลลาร์/ออนซ์
สัญญาพัลลาเดียมส่งมอบเดือนมี.ค.ร่วงลง 14.10 ดอลลาร์ หรือ 1.8% ปิดที่ 779.20 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (17 ก.พ.) หลังจากสหรัฐเปิดเผยข้อมูลเศรษฐกิจที่แข็งแกร่ง โดยล่าสุด Conference Board เปิดเผยเมื่อคืนนี้ว่า ดัชนีชี้นำเศรษฐกิจปรับตัวขึ้นสูงกว่าการคาดการณ์ในเดือนม.ค. นอกจากนี้ ดอลลาร์ยังคงได้รับแรงหนุนจากการที่นางเจเน็ต เยลเลน ประธานธนาคารกลางสหรัฐ (เฟด) ได้แสดงมุมมองที่เป็นบวกต่อเศรษฐกิจสหรัฐ
ดอลลาร์สหรัฐแข็งค่าขึ้นเมื่อเทียบกับยูโรที่ระดับ 1.0612 ยูโร จากระดับของวันพฤหัสบดีที่ 1.0669 ยูโร และแข็งค่าเมื่อเทียบกับเงินปอนด์ที่ระดับ 1.2429 ปอนด์ จากระดับ 1.2490 ปอนด์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์ออสเตรเลียที่ระดับ 0.7663 ดอลลาร์ออสเตรเลีย จากระดับ 0.7695 ดอลลาร์ออสเตรเลีย และแข็งค่าขึ้นเมื่อเทียบกับฟรังก์สวิสที่ระดับ 1.0026 ฟรังก์ จากระดับ 0.9978 ฟรังก์
อย่างไรก็ตาม หากเทียบกับเงินเยน ดอลลาร์สหรัฐอ่อนค่าลงสู่ระดับ 112.88 เยน จากระดับ 113.23 เยน